S-177/2008

Mál þetta sem dómtekið var að lokinni aðalmeðferð þann 18. þ.m. er höfðað með tveimur ákærum útgefnum af lögreglustjóranum á höfuðborgarsvæðinu, þeirri fyrri útgefinni 24. janúar 2008 á hendur ákærðu Á-kk-þgf G-kk-þgf C-x-x, kt. 000000-0000, óstaðsettum í hús, Hafnarfirði, dvst. Blönduhlíð 27, Reykjavík, A-kk-þgf L-kk-þgf J-kk-þgf, kt. 000000-0000, Víkurbraut 9, Grindavík, A-x-x F-x-x, kt. 000000-0000, Flatahrauni 1, Hafnarfirði og Ó-kk-þgf G-kk-þgf, kt. 000000-0000, Danmörku, fyrir eftirtalin brot:

I.

Á hendur ákærðu A-kk-þgf, Á-kk-þgf og Ó-kk-þgf fyrir þjófnað, með því að hafa í félagi, aðfaranótt jóladags 2006, brotist inn í söluturninn Bryndísarsjoppu við Hringbraut í Hafnarfirði, með því að sparka upp útidyrahurð á austurhlið hússins og stolið þaðan vindlingum og símakortum samtals að verðmæti kr. 95.975.

ML.036-2006-14877.

Telst þetta varða við 244. gr. almennra hegningarlaga nr. 19, 1940.

Í máli þessu gerir S-kvk-nf J-kvk-nf, kt. 000000-0000, þá kröfu fh. Nasha ehf., kt. 000000-0000, að ákærðu verði dæmdir til greiðslu skaðabóta að fjárhæð kr. 95.975.

II.

Á hendur ákærðu öllum fyrir þjófnað, með því að hafa í félagi, aðfaranótt mánudagsins 8. janúar 2007, brotist inn í söluturninn Bryndísarsjoppu við Hringbraut í Hafnarfirði, með því að spenna upp opnanlegt gluggafag á suðurhlið hússins, og stolið þaðan vindlingum að verðmæti kr. 53.929 og um 2000 kr. í skiptimynt.

ML.007-2007-1808.

Telst þetta varða við 244. gr. almennra hegningarlaga nr. 19, 1940.

Í máli þessu gerir S-kvk-nf J-kvk-nf, kt. 000000-0000, þá kröfu fh. Nasha ehf., kt. 000000-0000, að ákærðu verði dæmdir til greiðslu skaðabóta að fjárhæð kr. 73.929.

III.

Á hendur ákærðu öllum fyrir þjófnað, með því að hafa í félagi, aðfaranótt miðvikudagsins 10. janúar 2007, brotist inn í söluturninn Bryndísarsjoppu við Hringbraut í Hafnarfirði, með því að spenna upp opnanlegt gluggafag á norðurhlið hússins með felgulykli, og stolið þaðan sælgæti að verðmæti kr. 622 og um 2000 kr. í skiptimynt.

ML.007-2007-2182.

Telst þetta varða við 244. gr. almennra hegningarlaga nr. 19, 1940.

Í máli þessu gerir S-kvk-nf J-kvk-nf, kt. 000000-0000, þá kröfu f.h. Nasha ehf., kt. 000000-0000, að ákærðu verði dæmdir til greiðslu skaðabóta að fjárhæð 10.662 kr.

IV.

Á hendur ákærða Ó-kk-þgf fyrir eignaspjöll, með því að hafa aðfaranótt miðvikudagsins 10. janúar 2007, slegið felgulykli í rúðu á Flensborgarskólanum í Hafnarfirði, með þeim afleiðingum að rúðan brotnaði.

ML.007-2007-2637.

Telst þetta varða við 1. mgr. 257. gr. almennra hegningarlaga nr. 19, 1940.

Í máli þessu gerir H-kk-nf S-kk-nf þá kröfu fh. Flensborgarskólans að ákærði verði dæmdur til greiðslu skaðabóta að fjárhæð kr. 31.200.

V.

Á hendur ákærða Á-kk-þgf fyrir nytjastuld, með því að hafa aðfaranótt sunnudagsins 14. janúar, í félagi með A-kk-þgf Þ-kk-þgf B-kk-þgf, kt. 000000-0000, og S-kk-þgf B-kk-þgf, kt. 000000-0000, tekið bifreiðina YK-328 til eigin nota í heimilarleysi en bifreiðinni hafði verið lagt á Reykjanesbrautinni til móts við Sambíóin í Mjóddinni. Bifreiðin fannst yfirgefin og bensínlaus, daginn eftir á Hafnarfjarðarvegi, sunnan Arnarnesbrúnar í Garðabæ.

ML.007-2007-03125.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956.

VI.

Á hendur ákærðu A-kk-þgf, Á-kk-þgf og Ó-kk-þgf fyrir eignaspjöll, með því að hafa í félagi, aðfaranótt mánudagsins 29. janúar 2007, unnið skemmdir á bifreiðinni KU-612 þar sem hún stóð fyrir utan íbúðarhúsnæðið að Öldugötu 6 í Hafnarfirði, en ákærði A-x-x kastaði hlaupahjóli í framrúðu bifreiðarinnar, ákærði Ó-kk-nf kastað steini í hliðarrúðu hægra megin á bifreiðinni og í afturrúðu bifreiðarinnar, auk þess sem hann lamdi með járni á vélarhlíf bifreiðarinnar, ákærði Á-kk-nf kastaði steini í framrúðu bifreiðarinnar og barði með sleggju í hliðarhurð farþegamegin á bifreiðinni, allt með þeim afleiðingum að framrúða, afturrúða og ofangreind hliðarrúða bifreiðarinnar brotnuðu auk þess sem skemmdir hlutust á yfirbyggingu hennar.

ML.007-2007-6154.

Telst þetta varða við 1. mgr. 257. gr. almennra hegningarlaga nr. 19, 1940.

Í málinu gerir E-kk-nf S-kk-nf, kt. 000000-0000, þá kröfu að ákærðu verði dæmdir til greiðslu skaðabóta að fjárhæð kr. 244.986., ásamt vöxtum samkvæmt 8. gr. vaxtalaga nr. 38, 2001, frá tjónsdegi, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags.

VII.

Á hendur ákærða Ó-kk-þgf fyrir eignaspjöll, með því að hafa aðfaranótt miðvikudagsins 14. febrúar 2007, slegið hafnaboltakylfu í hægri hliðarrúður bifreiðarinnar KU-612, þar sem hún stóð fyrir utan íbúðarhúsnæðið að Öldugötu 6 í Hafnarfirði, með þeim afleiðingum að báðar rúður brotnuðu.

ML.007-2007-10461.

Telst þetta varða við 1. mgr. 257. gr. almennra hegningarlaga nr. 19, 1940.

Í málinu gerir E-kk-nf S-kk-nf, kt. 000000-0000, þá kröfu að ákærði verði dæmdur til greiðslu skaðabóta að fjárhæð kr. 58.803, ásamt vöxtum samkvæmt 8. gr. vaxtalaga nr. 38, 2001, frá tjónsdegi, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

VIII.

Á hendur ákærðu Á-kk-þgf og Ó-kk-þgf fyrir eignaspjöll, með því að hafa í félagi, aðfaranótt miðvikudagsins 14. febrúar 2007, unnið skemmdir á bifreiðinni YO-798 þar sem hún stóð á vegaröxl við Reykjanesbraut, við Hvassahraun í Hafnarfirði, en ákærði Á-kk-nf sló í rúðu bifreiðarinnar með hafnaboltakylfu og ákærði Ó-kk-nf kastaði steinum í rúðu bifreiðarinnar, allt með þeim afleiðingum að þrjár rúður á hægri hlið bifreiðarinnar, afturrúða hennar og aftasta rúðan á vinstri hlið bifreiðarinnar brotnuðu.

ML.008-2007-2593.

Telst þetta varða við 1. mgr. 257. gr. almennra hegningarlaga nr. 19, 1940.

IX.

Á hendur ákærðu Á-kk-þgf og Ó-kk-þgf fyrir eignaspjöll, með því að hafa í félagi, aðfaranótt miðvikudagsins 14. febrúar 2007, unnið skemmdir á eftirfarandi bifreiðum við Íshellu 4 í Hafnarfirði, með neðangreindum afleiðingum, en ákærði Á-kk-nf notaði til skemmdarverkanna hafnaboltakylfu og ákærði Ó-kk-nf felgulykil:

i) DH-290; Volksvagen 1500 Bjalla, árg. '67.

Eigandi R-kk-nf R-kk-nf, brotin framrúða, afturrúða auk fjórar hliðarrúður á bifreiðinni, tvær báðumegin, samtals 6 rúður brotnar í bifreiðinni.

ii) DT-854; Suzuki Vitara, árg. '98.

Eigandi R-kk-nf R-kk-nf, brotin framrúða bifreiðarinnar.

iii) MS-634; Suzuki Vitara V6, árg. '96.

Eigandi R-kk-nf R-kk-nf, brotin rúða í ökumannshurð.

iv) SV-477; Jeep Cherokee, árg. '94.

Eigandi Jeppahlutir 4x4 ehf., allar rúður ökumannsmegin brotnar, auk fram- og afturrúðu, samtals 7 rúður.

v) NA-464; Suzuki Jimny, árg. '05.

Eigandi Jeppahlutir 4x4 ehf., brotin framrúða, fremri og aftari rúða farþegamegin í bifreiðinni, samtals 3 rúður, auk þess sem útispegill sömu megin var brotinn.

vi) PM-971; Suzuki Grand Vitara, árg. '00.

Eigandi Ellefu ehf., brotnar tvær rúður í hurð farþegamegin og ein aftari rúða sömu megin.

vii) ZV-531; Lincoln Mark VIII, árg. '96.

Eigandi Ellefu ehf., brotin rúða og dæld á hurð ökumannsmegin.

viii) PY-225; Jeep Cherokee, árg. '94.

Eigandi T-kk-nf J-kk-nf G-kk-nf, brotin afturrúða og fimm hliðarrúður, tvær ökumannsmegin og þrár hinumegin, samtals 6 rúður.

ML.007-2007-10469.

Í máli þessu gerir R-kk-nf R-kk-nf, kt. 000000-0000, þá kröfu, vegna bifreiða í sinni eigu, auk þess sem hann gerir þá kröfu f.h. félaganna Jeppahlutir 4x4 ehf, kt. 000000-0000, Ellefu ehf., kt. 000000-0000, og Trausta Jóhanns G-kk-ef, kt. 000000-0000, að ákærðu verði dæmdir til greiðslu skaðabóta að fjárhæð kr. 3.401.117 kr., auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi 14. febrúar 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

X.

Á hendur ákærðu Á-kk-þgf og Ó-kk-þgf fyrir eignaspjöll, fyrir að hafa í félagi, aðfaranótt miðvikudagsins 14. febrúar 2007, unnið skemmdir á vörubifreiðinni IM-786, af gerðinni Mercedes Benz , þar sem hún stóð fyrir utan hesthús að Hlíðarþúfum í Hafnarfirði, en ákærði Á-kk-nf barði í bifreiðina með hafnaboltakylfu og ákærði Ó-kk-nf barði í bifreiðina með felgulykli, allt með þeim afleiðingum að hliðarrúður bifreiðarinnar, bæði framljósaker hennar og hliðarspegill brotnuðu, auk þess sem ákærði Á-kk-nf úðaði með úðabrúsa á bifreiðina með svartri málningu á ökumannshurð bifreiðarinnar og á vinstri hlið hennar, orðasamsetninguna „D-Dog“.

ML.007-2007-10466.

Telst þetta varða við 1. mgr. 257. gr. almennra hegningarlaga nr. 19, 1940.

Í máli þessu gerir K-kk-nf J-kk-nf E-kk-nf, kt. 000000-0000, þá kröfu að ákærðu verði dæmdir til greiðslu skaðabóta að fjárhæð 150.000 kr., auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 14. febrúar 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

XI.

Á hendur ákærðu Á-kk-þgf og Ó-kk-þgf fyrir eignaspjöll, með því að hafa aðfaranótt miðvikudagsins 14. febrúar 2007, unnið skemmdir á bifreiðinni OM-257, af gerðinni Volkswagen Golf, þar sem hún stóð á bifreiðastæði á Elliðavatnsveg við Kaldárselsveg í Hafnarfirði, en ákærði Á-kk-nf sló í rúður bifreiðarinnar með hafnaboltakylfu og ákærði Ó-kk-nf sló í rúður bifreiðarinnar með felgulykli, allt með þeim afleiðingum að allar rúður bifreiðarinnar brotnuðu auk afturljósanna, auk þess sem ákærði Ó-kk-nf úðað með úðabrúsa með svartri málningu á aftari stuðara bifreiðarinnar orðasamsetningin „OBI-G“, á húdd bifreiðarinnar orðasamsetningin „D-Dog“, og á aftari farþegahlið bifreiðarinnar orðasamsetningin „OBI-G“ og „fuck five“.

ML.007-2007-10469.

Telst þetta varða við 1. mgr. 257. gr. almennra hegningarlaga nr. 19, 1940.

Í máli þessu gerir E-kvk-nf K-kvk-nf I-kvk-nf, kt. 000000-0000, þá kröfu að ákærðu verði dæmdir til greiðslu skaðabóta að fjárhæð 100.000 kr., auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi 14. febrúar 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

XII.

Á hendur ákærðu Á-kk-þgf og Ó-kk-þgf fyrir eignaspjöll, með því að hafa aðfaranótt miðvikudagsins 14. febrúar 2007, unnið skemmdir á sendibifreiðinni VM-785, af gerðinni Mercedes Benz Sprinter, þar sem hún stóð á bifreiðastæði við Klettahlíð í Hafnarfirði, en ákærði Á-kk-nf sló í rúður bifreiðarinnar með hafnaboltakylfu og ákærði Ó-kk-nf sló í rúður bifreiðarinnar með felgulykli, allt með þeim afleiðingum að afturrúða, hliðarrúða og hliðarspegill fremri farþegahurðar brotnuðu, auk þess sem innrétting og útvarp bifreiðarinnar skemmdust.

ML.007-2007-10460.

Telst þetta varða við 1. mgr. 257. gr. almennra hegningarlaga nr. 19, 1940.

Í máli þessu gerir R-kk-nf J-kk-nf, kt. 000000-0000, þá kröfu f.h. Vatnsveitu Hafnarfjarðar, kt. 000000-0000, að ákærðu verði dæmdir til greiðslu skaðabóta að fjárhæð 82.700, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 14. febrúar 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

XIII.

Á hendur ákærða A-kk-þgf fyrir hlutdeild í brotum ákærðu Ó-kk-ef og Á-kk-ef samkvæmt ákæruliðum VII. til XII., að báðum ákæruliðum meðtöldum, auk umferðarlagabrots, með því að hafa aðfaranótt miðvikudagsins 14. febrúar 2007, ekið ákærðu Ó-kk-þgf og Á-kk-þgf á bifreiðinni MI-629 á milli staða þar sem ákærðu unnu ofangreind eignaspjöll samkvæmt áðurnefndum ákæruliðum, vitandi um fyriráætlanir þeirra, og án þess að hafa öðlast ökuréttindi.

Telst þetta varða við 1. mgr. 257. gr., sbr. 1. mgr. 22. gr. almennra hegningarlaga nr. 19, 1940 og 1. mgr. 48. gr., sbr. 1. mgr. 100. gr. umferðarlaga nr. 50, 1987.

XIV.

Á hendur ákærðu A-kk-þgf og Ó-kk-þgf fyrir hylmingu, með því að hafa í félagi, laugardagskvöldið 24. febrúar 2007, á Linnetstíg við Fríkirkjuna í Hafnarfirði, haft í vörslum sínum Casio EXZ1000 myndavél að verðmæti kr. 34.990, sem ákærðu höfðu tekið við úr höndum T-kk-ef R-x-x M-x-x, kt. 000000-0000, þrátt fyrir að ákærðu hafi báðum verið ljóst að um þýfi var að ræða og þannig haldið umræddri myndavél ólöglega fyrir eigandanum, en myndavélinni hafði fyrr um kvöldið verið stolið úr Símabúðinni í verslunarmiðstöðinni Firðinum í Hafnarfirði.

ML.007-2007-13136.

Telst þetta varða við 254. gr. almennra hegningarlaga nr. 19, 1940.

XV.

Á hendur ákærða A-kk-þgf fyrir vopnalagabrot, með því að hafa að kvöldi föstudagsins 2. mars 2007, í verslunarmiðstöðinni Firðinum í Hafnarfirði og Smáralindinni í Kópavogi, haft í vörslum sínum veiðihníf með 15,5 cm blaðlengd, sem ákærði kastaði frá sér er hann varð lögreglunnar var, skammt frá undirgöngum við Fífuhvammsveg í Kópavogi.

ML.007-2007-15016.

Telst þetta varða við 1. mgr. 30. gr. og a.-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

XVI.

Á hendur ákærða Ó-kk-þgf fyrir vopnalagabrot, með því að hafa að kvöldi föstudagsins 2. mars 2007, í verslunarmiðstöðinni Smáralindinni í Kópavogi, haft í vörslum sínum hnúajárn, sem lögregla fann við leit á ákærða, skammt frá undirgöngum við Fífuhvammsveg í Kópavogi.

ML.007-2007-15016.

Telst þetta varða við 1. mgr. 30. gr. og c.-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

XVII.

Á hendur ákærða Á-kk-þgf fyrir þjófnað, með því að hafa aðfaranótt þriðjudagsins 3. apríl 2007, í félagi með E-kk-þgf A-kk-þgf Ó-kk-þgf, kt. 000000-0000, og E-kk-þgf K-kk-þgf G-kk-þgf, kt. 000000-0000, brotist inn í Björnsbakarí, Austurströnd 14 í Reykjavík, með því að spenna upp hurð á norðuhlið hússins með skrúfjárni og stela þaðan samtals um 20.600 krónum í reiðufé úr tveimur sjóðsvélum bakarísins.

ML.007-2007-23208.

Telst þetta varða við 244. gr. almennra hegningarlaga nr. 19, 1940.

XVIII.

Á hendur ákærða A-kk-þgf fyrir gripdeild, með því að hafa þriðjudaginn 17. apríl 2007, í verslun 10-11 í verslunarmiðstöðinni Firðinum, Lækjargötu í Hafnarfirði, stokkið inn fyrir afgreiðsluborð verslunarinnar og hrifsað 4 pakkningar af Marlboro vindlingum úr skúffu undir sjóðsvél verslunarinnar, samtals að verðmæti 2.476 krónur.

ML.007-2007-26983.

Telst þetta varða við 245. gr. almennra hegningarlaga nr. 19, 1940.

XIX.

Á hendur ákærða Á-kk-þgf fyrir líkamsárás, með því að hafa laugardaginn 21. apríl 2007, að Unnarstíg 1 í Hafnarfirði, slegið H-kk-þf H-kk-þf H-kk-þf, kt. 000000-0000, hnefahöggi í andlitið, með þeim afleiðingum að hann hlaut mar á vinstri kinn undir auganu, bólguhellu og tvær rispur.

ML.007-2007-28732.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

Þess er krafist að ákærðu verði dæmdir til refsingar og að framangreind vopn verði gerð upptæk samkvæmt 1. mgr. 37. gr. vopnalaga nr. 16, 1998.

Í síðari ákærunni sem er útgefin 12. febrúar 2008 er ákærði Á-kk-nf sakaður um eftirtalin hegningar- og umferðarlagabrot:

I.

Fyrir þjófnað, með því að hafa í félagi við E-kk-þf K-kk-þf G-kk-þf, kt. 000000-0000, á tímabilinu frá 14. til 17. ágúst 2007, brotist inn í einbýlishúsið að Bæjargili 85 í Garðabæ, með því að spenna upp opnanlegt gluggafag á norðurhlið hússins með skrúfjárni, og stolið þaðan heimabíói af gerðinni Philips, DVD myndbandsspilara, leikjatölvu af gerðinni Playstation, ryksugu af gerðinni Philips og íþróttatösku.

ML.007-2007-65499.

Telst þetta varða við 244. gr. almennra hegningarlaga nr. 19, 1940.

Í máli þessu gerir J-kk-nf T-kk-nf G-kk-nf þá kröfu fh. Vátryggingafélag Íslands að ákærði verði dæmdur til greiðslu skaðabóta að fjárhæð 4.224.143 „auk vaxta samkvæmt 7. gr. vaxtalaga frá greiðsludegi, en síðan dráttarvaxta samkvæmt III. kafla vaxtalaga til greiðsludags”.

II.

Fyrir nytjastuld, með því að hafa miðvikudaginn 19. desember 2007, í félagi við M-x-x J-x-x Z-x-x, kt. 000000-0000, tekið bifreiðina JI-153 til eigin nota í heimildarleysi þar sem bifreiðinni hafði verið lagt á bifreiðastæði á Langeyri í Súðavíkurhreppi, og ekið henni þaðan án þess að hafa öðlast ökuréttindi að Víkurgötu í Súðavíkurhreppi.

ML. 018-2007-6574/018-2007-6573.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956 og 1. mgr. 48. gr., sbr. 1. mgr. 100. gr. umferðarlaga nr. 50, 1987.

III.

Fyrir þjófnað, með því að hafa föstudaginn 21. desember 2007, í félagi við M-x-x J-x-x Z-x-x, kt. 000000-0000, brotist inn í Digranesskóla í Kópavogi, með því að brjóta rúðu í glugga á vesturhlið hússins, og stolið þaðan skjávarpa.

ML. 007-2007-98489.

Telst þetta varða við 244. gr. almennra hegningarlaga nr. 19, 1940.

IV.

Fyrir þjófnað, með því að hafa miðvikudaginn 26. desember 2007, í félagi við D-kk-þf Þ-kk-þf D-kk-þf, kt. 000000-0000 og H-kk-þf M-kk-þf S-kk-þf, kt. 000000-0000, brotist inn í Snælandsskóla í Kópavogi, með því að spenna upp opnanlegt gluggafag á austurhlið skólans með skrúfjárni og stolið þaðan skjávarpa af gerðinni Epson, borðtölvu af gerðinni IBM, tölvuskjá af gerðinni Ienovo og DVD kennslumynddiskum í tónmennt.

ML. 007-2007-99398.

Telst þetta varða við 244. gr. almennra hegningarlaga nr. 19, 1940.

V.

Fyrir tilraun til þjófnaðar, með því að hafa aðfaranótt föstudagsins 28. desember 2007, um kl. 04:27, í félagi við D-kk-þf Þ-kk-þf D-kk-þf, kt. 000000-0000 og G-kk-þf Þ-kk-þf G-kk-þf, kt. 000000-0000, spennt upp opnanlegt gluggafag á suðurhlið Réttarholtsskóla í Reykjavík, og í auðgunartilgangi, reynt að losa skjávarpa úr loftfestingu inni í kennslustofu skólans, en yfirgefið vettvanginn er þeim varð ljóst að þeir myndu ekki ná skjávarpanum úr loftfestingunni.

ML. 007-2007-99694.

Telst þetta varða við 244. gr., sbr. 1. mgr. 20. gr. almennra hegningarlaga nr. 19, 1940.

VI.

Fyrir þjófnað, með því að hafa aðfaranótt föstudagsins 28. desember 2007, um kl. 05:57, í félagi við D-kk-þf Þ-kk-þf D-kk-þf, kt. 000000-0000 og G-kk-þf Þ-kk-þf G-kk-þf, kt. 000000-0000, brotist inn í Menntaskólann við Hamrahlíð í Reykjavík, með því að brjóta rúðu á vesturhlið skólans, og stolið þaðan skávarpa.

ML. 007-2007-99700.

Telst þetta varða við 244. gr. almennra hegningarlaga nr. 19, 1940.

VII.

Fyrir þjófnað, með því að hafa mánudaginn 7. janúar 2008, í félagi við D-kk-þf Þ-kk-þf D-kk-þf, kt. 000000-0000, brotist inn í íbúð á 1. hæð að Blönduhlíð 27 í Reykjavík, með því að spenna upp opnanlegt gluggafag á svölum íbúðarinnar, og stolið þaðan borðtölvu og 17" tölvuskjá af gerðinni Hewlett-Packard, fartölvu af gerðinni Toshiba, myndavél af gerðinni Casio, myndavél af gerðinni Olympus og farsíma af gerðinni Sony Ericsson Z30i.

ML. 007-2008-1928.

Telst þetta varða við 244. gr. almennra hegningarlaga nr. 19, 1940.

VIII.

Fyrir tilraun til fjárdráttar, með því að hafa mánudaginn 14. janúar 2008, sem starfsmaður verslunarinnar Sunnubúðar, Mávahlíð 26 í Reykjavík, reynt að draga sér reiðufé úr sjóðsvél verslunarinnar, símainneignir og tóbakspakkningar, að óþekktu verðmæti, með því að setja á svið rán, í félagi við D-kk-þf Þ-kk-þf D-kk-þf, kt. 000000-0000, sem kom inn í verslunina með hulið andlit sitt vopnaður hníf, sem liður í ráni, til þess að móttaka verðmætin, en var þá stöðvaður af óeinkennisklæddum lögreglumönnum sem voru staddir í versluninni.

ML. 007-2008-3505.

Telst þetta varða við 1. mgr. 247. gr., sbr. 1. mgr. 20. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Verjandi hefur krafist vægustu refsingar fyrir þau brot sem ákærði hefur játað að vera sekur um og að sama gildi verði ekki fallist á sýknukröfu af einum ákærulið eins og nánar greinir síðar. Þá gerir hann kröfu að refsing ákærða verði skilorðsbundin ef ekki að öllu leyti þá að hluta og að bótakröfum á hendur ákærða verði öllum vísað frá dómi vegna þess að þær séu ekki studdar neinum gögnum.

Seinni ákæran fékk við skráningu hjá Héraðsdóminum málanr. S-174/2008 og var það mál sameinað máli S-71/2008 sem varðaði fyrri ákæruna. Var þáttur ákærða Á-kk-ef sínðan klofinn frá og fékk þá málanr. S-177/2008.

Sækjandi lét bóka að fallið hafi niður heimfærsla til 1. mgr. 257. gr. almennra hegningarlaga sem á við um IX. lið ákæru frá 24. janúar 2008. Sætti þetta ekki athugasemdum verjanda.

Ákærði játaði við þingfestingu allar sakir sem á hann eru bornar í báðum ákæruskjölunum að því undanskildu að hann neitaði sakargiftum samkvæmt ákærulið II í fyrri ákærunni og um sakargiftir í ákærulið VI í seinni ákærunni kvaðst hann ekki hafa verið á innbrotsstað en að hann hefði lánað ákærða D-kk-þgf Þ-kk-þgf bifreið sína þar sem hann vissi að átti að nota hana til þess að fara og fremja innbrot það sem ákært er fyrir í þeim ákærulið. Við aðalmeðferð málsins hafði sækjandi látið bóka að heimfærslu brots sem greinir frá í VI. lið í ákæruskjali frá 12. febrúar s.l. væri breytt á þá leið að brotið telst varða við 244. gr. almennra hegningarlaga sbr. 22. gr. sömu laga.

Telur dómari að með játningu ákærða, sem samræmist framlögðum gögnum, sé fram komin lögfull sönnun fyrir öllum sakargiftum að öðru leyti en því að eftir sé að fjalla um meint innbrot hans í Bryndísarsjoppu þann 8. janúar 2007, en ákærði hefur staðfastlega neitað fyrir dóminum þátttöku í því broti. Í skýrslum hjá lögreglu er að sjá að hann hafi bæði játað og neitað þátttöku og fyrir dóminum kvaðst hann ekki muna eftir því að hafa tekið þátt í innbrotinu. Við aðalmeðferð málsins gaf H-kk-nf K-kk-nf G-kk-nf skýrslu og sagði hann að hann minntist þess að ákærði hefði viðurkennt þátttöku í öllum þremur innbrotunum sem framin voru í Bryndísarsjoppu og ákært er fyrir í málinu. Þá hafa þeir A-kk-nf L-x-x J-kk-nf og A-x-x F-x-x, sem báðir hafa játað fyrir dómi að hafa tekið þátt í innbrotinu þann 8. janúar, sagt að ákærði Á-kk-nf hafi tekið þátt í því með þeim og staðið á verði fyrir utan á meðan aðrir fóru inn. Að þessu sögðu, þykir því mega slá því föstu að lögfull sönnun sé komin fram fyrir þátttöku ákærða Á-kk-ef í síðastnefndu broti.

Í málinu er ákærði sakfelldur fyrir að hafa í félagi við aðra níu sinnum brotið gegn 244. gr., einu sinni gegn 244. sbr. 20. gr., sex sinnum gegn 1. mgr. 257. gr., tvívegis gegn 1. mgr. 259. gr. og einu sinni gegn 247. sbr. 1. mgr. 20. gr. almennra hegningarlaga nr. 19/1940. Þá er hann sakfelldur fyrir brot gegn 217. gr. almennra hegningarlaga og brot gegn 1. mgr. 48. gr. umferðarlaga nr. 50/1987 með því að aka án þess að hafa öðlast ökuréttindi.

Við ákvörðun refsingar ákærða ber m.a. að meta til refsiþyngingar að yfirgripsmikið tjón hefur orðið af háttsemi ákærða sbr. 2. tl. 1. mgr. 70. gr. almennra hegningarlaga og að engum blöðum er um það að fletta að brotavilji hans hefur verið einbeittur sbr. 6. tl. sömu greinar, en á móti kemur að ákærði er fæddur 26. nóvember 1991 og er því 15 og seinna 16 ára þegar hann fremur brotin sbr. 4. tl. sömu greinar. Þá hefur ákærði í meginatriðum játað öll brot sín utan eitt. Þá var í dómi sem ákærði sætti 15. maí 2007 refsingu á hendur honum, fyrir brot gegn 254. gr. almennra hegningarlaga, frestað skilorðsbundið til tveggja ára og hefur hann því með brotum sínum eftir birtingu þess dóms þann 4. júní s.ár rofið það skilorð og það mál því dæmt með og refsing fyrir þau brot sem framin eru eftir birtingu þess dóms tiltekin eftir ákvæðum 77. gr. en fyrir þau brot sem fyrr eru framin eftir ákvæðum 78. gr. almennra hegningarlaga.

Að öllu þessu virtu þykir refsing ákærða hæfilega ákveðin 12 mánaða fangelsi sem þykir rétt vegna ungs aldurs ákærða að skilorðsbinda að hluta þannig að 9 mánuðir af fangelsisrefsingunni falli niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga sbr. 4. gr. laga nr. 22. 1955.

Ákærði hefur sætt gæsluvarðhaldi frá 15. janúar 2008 á grundvelli c-liðar 103. gr. laga um meðferð opinberra mála nbr. 19/1940 og kemur gæsluvarðhaldvist hans til frádráttar fangelsisrefsingunni með fullri dagatölu frá þeim degi til dómsbirtingar.

Í samræmi við ákvæði 165. gr. laga nr. 19/1991 skal dæma ákærða til greiðslu alls sakarkostnaðar sem er málsvarnarlaun skipaðs verjanda sins en í þeim eru innfalin laun hans fyrir vinnu hans á rannsóknarstigi eða samtals 373.500 að meðtöldum virðisaukaskatti.

Rétt þykir að visa bótakröfum frá eins og segir í dómsorði enda útilokað að tjónþolar geti tjáð sig um kröfurnar og skýrt þær án þess að valda verulegu óhagræði í málinu sbr. 5. tl. 172. gr. laga nr. 19/1991.

E-kvk-nf S-kvk-nf S-kvk-nf sótti málið af hálfu ákæruvalds.

S-kk-nf S-kk-nf héraðsdómari dæmir málið.

D Ó M S O R Ð

Ákærði, Á-kk-nf G-kk-nf C-x-x, sæti fangelsi í 12 mánuði en fresta skal 9 mánuðum af fangelsisrefsingunni og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Gæsluvarðhald ákærða frá 15. janúar 2008 kemur til frádráttar fangelsisrefsingunni með fullri dagatölu frá þeim degi til dómsuppsögu.

Bótakröfum S-kvk-ef J-kvk-ef samkvæmt ákæruliðum I-III í ákæru að fjárhæð 160.566 krónur, er vísað frá dómi.

Bótakröfu E-kk-ef S-x-x samkvæmt ákærulið VII í ákæru að fjárhæð 58.803 krónur, er vísað frá dómi.

Bótakröfum R-kk-ef R-kk-ef vegna Jeppahluta 4x4 ehf., Ellefu ehf. og T-kk-ef J-kk-ef G-kk-ef, samkvæmt ákærulið IX í ákæru að fjárhæð 3.401.117 krónur, er vísað frá dómi.

Bótakröfu K-kk-ef J-kk-ef E-kk-ef samkvæmt ákærulið X í ákæru að fjárhæð 150.000 krónur, er vísað frá dómi.

Bótakröfu E-kvk-ef K-kvk-ef I-kvk-ef, samkvæmt ákærulið XI í ákæru að fjárhæð 100.000 krónur, er vísað frá dómi.

Bótakröfu Vatnsveitu Hafnarfjarðar samkvæmt ákærulið XII í ákæru að fjárhæð 82.700 krónur, er vísað frá dómi.

Bótakröfu Vátryggingarfélga Íslands samkvæmt ákærulið I í ákæru frá 12. febrúar 2008.

S-kk-nf S-kk-nf

Rétt endurrit staðfestir.

Héraðsdómi Reykjaness 25.02.2008.